b"\n_START_ARTICLE_\nMalaltia tropical\n_START_PARAGRAPH_\nLes malalties tropicals s\xc3\xb3n malalties infeccioses que s\xc3\xb3n prevalents o \xc3\xbaniques de les regions tropicals i subtropicals. Les malalties s\xc3\xb3n menys prevalents en climes temperats, en part a causa de la pres\xc3\xa8ncia d'una estaci\xc3\xb3 freda que obliga els artr\xc3\xb2podes a hivernar, cosa que en controla la poblaci\xc3\xb3. Els insectes com els mosquits i les mosques i els ar\xc3\xa0cnids com les paparres s\xc3\xb3n de molt els portadors m\xc3\xa9s habituals d'aquestes malalties. A aquests insectes els anomenem vectors, i poden transportar un par\xc3\xa0sit, un bacteri o un virus que sigui infecci\xc3\xb3s per als \xc3\xa9ssers humans i animals. La majoria de les vegades la malaltia es transmet per la picada d'un artr\xc3\xb2pode que fa que es transmeti l'agent infecci\xc3\xb3s a trav\xc3\xa9s de l'intercanvi de sang per via subcut\xc3\xa0nia._NEWLINE_L'exploraci\xc3\xb3 humana dels boscos tropicals, la desforestaci\xc3\xb3, l'augment de la immigraci\xc3\xb3 i l'augment dels viatges aeris internacionals i el turisme a les regions tropicals ha condu\xc3\xaft a un augment en la incid\xc3\xa8ncia d'aquestes malalties."